Den Vest-Sjællandske Avis, 1837-10-31
Foruden at saadanne Secter eller Foreninger af Mennesker, der indbilde sig at være meere rettroende end Andre, Tid efter anden ere opstaaede og have udbredt sig temmelig vidt i de øvrige Provindser, have de nu en Forgrening i den vestlige Deel af Sielland, der synes at have slaaet faste Rødder i Holsteinborg-Egnen. Herom vidner en Sag, som nylig har svævet ved Antvorskov Birks Extraret, grundet paa det kongl. danske Cancellies Ordre, der paa Justitiens Vegne er udført af Proc. Nye i Slagelse, som Actor, mod Skolelærer Rasmus Sørensen af Wensløv, Gaardmand Hans Andersen og Gaardmand Hans Nielsens Enke af Foerløv, samt Huusmændene Hans Oested, og Skrædder Søren Rasmussen af Ormitsløv, hvoraf, efter de erhvervede Oplysninger, fremgaaer, at saavel R. Sørensens nærmeste geistlige Foresatte som nogle andre Præster ikke ere de saakaldte gudelige Samlinger imod, og indrømme ham en særdeles Dygtighed til at forestaae dem, at han ikke alene hjemme i det Pastorat, han hører til, har holdt gudelige Forsamlinger, men ogsaa har holdt saadanne i andre Sogne, uden Hensyn til Tiden eller om de vare blandede af begge Kjøn, ja at han endogsaa meget hyppigt har havt gudelige Forsamliger hos sig selv paa 100 a 130 Personer; at hans Trang til Deeltagelse i de gudelige Sammenkomster endog er saa stor, at hverken Biskoppens Advarsel derimod eller selve Sagens Anlæggelse har kunne afholde ham derfra, førend et udtrykkeligt Løvte blev taget af ham i Retten derom til Sagens Uddrag; at det var til ham, at den forhen i de offentlige Blade omtalte norske Bondekarl (hvis rette Navn er Ellend Øielsen) havde adresseret sig paa sin Missions-Reise, og med ham at der blev givet ham Leilighed til at holde Bøn og gudelig Tale her i Egnen. De øvrige 1 Tiltalte have deels deeltaget i saadanne Forsamlinger og deels forelæst af Luthers Huuspostil og holdt Bøn ud af Hovedet, som de sige efter Guds Jndskydelse, (dog vare de ikke Alle komne saavidt at kunne dette, hvorhos Enkelte af dem have modsat sig Øvrighedens Befaling om at ophøre med en begyndt Forsamling og forlade samme. Til de Jvrigste af dem, der ere komne i Berørelse med Sagen, men ikke ere satte under Tiltale, høre Jacob Hansen, Hugger af Wensløv, Væver Henrik Peuticke af Bisserup samt Avlskarlen hos Præsten i Gimlinge, Niels Nielsen, der have drevet Færdigheden saavidt, at de fungere som Forelæsere og Bøn holdere i Forsamlingerne - hvori der ogsaa bedes for Kongen ; og de tvende Førstnævnte, der under deres Vidneforklaringer have erkjendt at være vidende om, at saadanne gudelige Samlinger (der desuden som oftest ikke have været anmeldte for Præsten) ere stridende mod Fr. af 13de Jan. 1711, have derhos reentud erklæret, at det ikke er dem muligt at holde sig Forskrifterne deri efterrettelige. Det Samme har ogsaa tiltalte Skrædder Søren Rasmussen af Ormitsløv under Forhør antydet og paa Dommerens Forehold derimod svaret: "at det staaer et Sted i Bibelen, at da den jødiske Øvrighed krævede Lydighed i det, som ei kunde bestaae med en god Samvittighed, svarede Peter og Johannes: man bør adlyde Gud meere end Menneskene." Til saadanne Sententser holde de sig for deres Vedbliven med anordningsstridige gudelige Forsamlinger.